text: Indbrudstyve taget på fersk gerning
  23 maj 2014 kl. 04.38
  To indbrudstyve blev tidligt fredag morgen taget på fersk gerning under et indbrud i Varde. Det fortæller vagtchefen hos Syd- og Sønderjyllands Politi til TV SYD.
  To yngre mænd forsøgte måske at bruge morgenens tordenbrag til deres egen fordel, da de begik indbrud på Brovænget i Varde. Men en ældre kvinde der bor i huset vågnede alligevel da de to tyve brød ind og hun alarmerede politiet.
  Meldingen kom 04.53, og politiet kunne køre ud og tage de to tyve på fersk gerning.
  De to yngre mænd er begge fra lokalområdet.
  